stanford-oval/wikipedia huggingface dataset:
Frithiof Tikanoja

Frithjiof Tikanoja (20. lokakuuta 1877 Kälviä – 4. huhtikuuta 1964 Vaasa) oli suomalainen toimitusjohtaja ja kauppaneuvos, joka perusti yhdessä Jooseppi Lassilan kanssa 1905 kangas- ja rihkama-alan tukkuliikkeenä toimintansa aloittaneen Lassila & Tikanoja Oy:n. Tikanoja oli yrityksen toimitusjohtaja vuosina 1913–1952 ja johtokunnan puheenjohtaja 1913–1956. Hän sai kauppaneuvoksen arvonimen vuonna 1922. Tikanoja oli myös taiteen kerääjä, ja hän tuki taloudellisesti muun muassa lankoaan taidemaalari Eemu Mynttiä.
Tikanoja lahjoitti taidekokoelmansa Vaasan kaupungille 1951, jolloin hänen entiseen kotitaloonsa Hovioikeudenpuistikko 4:ään perustettiin Tikanojan taidekoti. Tikanoja kuului kokoomuksen edustajana Vaasan kaupunginvaltuustoon vuosina 1921–1923 ja kaupunginhallitukseen vuosina 1929–1932.
Hänen puolisonsa oli Ruusa Elisabeth Myntti (1888–1930). Kuvataiteilija Varpu Tikanoja (1928–1983) oli heidän tyttärensä.
Franck Pourcel

Franck Pourcel
Franck Pourcel (11. elokuuta 1913 – 12. marraskuuta 2000) oli ranskalainen klassisen ja viihdemusiikin kapellimestari. Hän opiskeli viulunsoittoa Marseillen konservatoriossa, ja aloitti viulistin uran vuonna 1931. Hän muutti Yhdysvaltoinin vuonna 1952, mutta palasi seuraavana vuonna takaisin Ranskaan levyttämään kappaleet Blue tango ja Limelight. Hän julkaisi ensimmäisen albuminsa vuonna 1954. Vuonna 1956 julkaistu hänen versionsa kappaleesta Only you (And You Alone) myi kultaa ja nousi Yhdysvaltojen Billboard-listan top-10:n.
Pourcel toimi Ranskan vakiokapellimestarina euroviisuissa vuosina 1956-1972 (poikkeuksena vuodet 1957 ja 1968), ja tuona aikana Ranska voitti kilpailun neljä kertaa, vuosina 1958, 1960, 1962 ja 1969.
Pourcel levytti 250 albumia, yli 3 000 kappaletta ja johti esimerkiksi Lontoon sinfoniaorkesteria, BBC:n orkesteria ja Orchestre Lamoureux’tä. Hän levytti vuoteen 1995. Hän kuoli Parkinsonin tautiin 87-vuotiaana vuonna 2000.
Hollywood Burbankin lentoasema

| Hollywood Burbankin lentoasema> Hollywood Burbank Airport |
| --- | --- |
 Lentoaseman terminaali.
IATA-koodi:  BUR
ICAO-koodi:  KBUR
Sijainti:  Burbank, Kalifornia
Koordinaatit:  34°12′02″N, 118°21′31″W
Ylläpitäjä:  Burbank-Glendale-Pasadena Airport Authority
Korkeus:  237 m
Matkustajamäärä (2021):  3,73 milj.
Hollywood Burbank Airport
Hollywood Burbankin lentoasema (engl. Hollywood Burbank Airport, IATA: BUR, ICAO: KBUR, FAA LID: BUR) on julkinen lentoasema, joka sijaitsee kuusi kilometriä Burbankin keskustasta luoteeseen. Amerikkalainen koomikko, Bob Hope on lentokentän suojelija. Asemaa käyttäviä lentoyhtiöitä ovat muun muassa Alaska Airlines, American Airlines ja Delta Airlines. Lentoyhtiöillä on reittilentoja lähinnä Yhdysvaltain länsiosiin, poikkeuksena JetBlue Airwaysin operoima reitti John F. Kennedyn lentokentälle New Yorkiin.
Bob Hopen lentoasemaa käytti vuonna 2021 noin 3,73 miljoonaa matkustajaa.
Aiheesta muualla

Hollywood Burbank Airport (englanniksi)
Hollywood Burbankin lentoasema (Form 5010 PDF) (englanniksi)
Hard Blasters

Hard Blasters on tansanialainen rap-yhtye. Se perustettiin Dar Es Salaamissa vuonna 1989.
Diskografia

Mambo ya mgini (1994)
Blast Nuff (1997)
Funga kazi (2000)
Jäsenet

Terry Msiaga ("Fanani")
William Shundi ("Crazy One")
Joseph Haule ("Nigga J")
Hollywood Boulevard

Näkymä Hollywood Boulevardilta. Kuva on otettu Kodak Theatren katolta vuonna 2005.
Grauman’s Chinese Theatre sijaitsee kadun varrella.
Hollywood Boulevard on bulevardi Hollywoodissa, Los Angelesissa, Kaliforniassa. Se alkaa Sunset Boulevardilta ja kulkee luoteeseen Vermont Avenuelle, edelleen länteen Laurel Canyon Boulevardille ja päättyy Sunset Plaza Drivelle. Kadun nimi oli vuosina 1887–1910 Prospect Avenue.
Kadulle luotiin vuonna 1958 Hollywood Walk of Fame.
Aiheesta muualla

Kuvia tai muita tiedostoja aiheesta Hollywood Boulevard Wikimedia Commonsissa
Frans I

Frans I tarkoittaa seuraavia hallitsijoita:
Frans I, Itävallan keisari 1804–1835, joka hallitsi myös Pyhää saksalais-roomalaista keisarikuntaa nimellä Frans II 1792–1806
Frans I, Pyhän saksalais-roomalaisen keisarikunnan keisari 1745–1760, Itävallan keisarinnan Maria Teresian puoliso
Frans I, Ranskan kuningas 1515–1547
Frans I, Molempain Sisilian kuningas 1825–1830
Frans I, Toscanan suurherttua 1574–1587
Frans I, Liechtensteinin ruhtinas 1929–1938.
Helmilavastajat

| Helmilavastajat |
| --- | --- |
 Isohelmilavastaja (Chlamydera nuchalis)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Lavastajat Ptilonorhynchidae
Suku::  Helmilavastajat Chlamydera  Gould, 1837
Katso myös
   Helmilavastajat Wikispeciesissä   Helmilavastajat Commonsissa 
Infobox OKNimi-testi OK: 
Helmilavastajat (Chlamydera) on lavastajien heimoon kuuluva varpuslintusuku. Helmilavastajien sukuun kuuluu BirdLifen mukaan viisi lajia.
Helmilavastajiin kuuluvia lajeja

Isohelmilavastaja (Chlamydera nuchalis)
Kultahelmilavastaja (Chlamydera maculata)
Kultavatsalavastaja (Chlamydera cerviniventris)
Lännenhelmilavastaja (Chlamydera guttata)
Rusovatsalavastaja (Chlamydera lauterbachi)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Chlamydera (englanniksi)
Helmimarjat

| Helmimarjat |
| --- | --- |

Tieteellinen luokittelu
Kunta::  Kasvit Plantae
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Lamiales
Heimo::  Huulikukkaiskasvit Lamiaceae
Suku::  Helmimarjat Callicarpa  L. (1753)
Tyyppilaji
 Callicarpa americana L. 
Katso myös
   Helmimarjat Commonsissa 
Infobox OKNimi-testi OK: 
Helmimarjat (Callicarpa) on kasvisuku huulikukkaiskasvien heimossa. Siihen kuuluu 155 lajia, joita esiintyy alkuperäisenä Yhdysvalloissa, Keski-Amerikassa, Etelä-Amerikan pohjoisosassa, Madagaskarissa, itäisessä, eteläisessä ja kaakkoisessa Aasiassa sekä Australiassa. Ne ovat pensaita tai pieniä puita. Hedelmät ovat tiiviinä rykelminä kasvavia luumarjoja, jotka monilla lajeilla ovat kypsinä koristeellisen värisiä, kuten violetteja tai punaisia.
Lajeja

viuhkohelmimarja (Callicarpa dichotoma)
mustehelmimarja (Callicarpa japonica)
Aiheesta muualla

Finto: Kassu – Kasvien suomenkieliset nimet: Helmimarjat (Callicarpa)
Suomen Lajitietokeskus: Helmimarjat – Callicarpa
Hollywood Boulevard (elokuva)

| Hollywood Boulevard |
| --- | --- |

Ohjaaja:   Allan Arkush  Joe Dante 
Käsikirjoittaja:  Danny Opatoshu
Tuottaja:  Jon Davison
Säveltäjä:  Andrew Stein
Kuvaaja:  Jamie Anderson
Leikkaaja:   Allan Arkush  Joe Dante  Amy Holden Jones 
Valmistustiedot
Valmistusmaa:  Yhdysvallat
Tuotantoyhtiö:  New World
Levittäjä:  New World Communications Netflix
Ensi-ilta:  1976
Kesto:  83 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Hollywood Boulevard on vuoden 1976 elokuva, jonka ohjasivat Joe Dante ja Allan Arkush. Elokuvan naispääosaa esitti Candice Rialson, ja muita näyttelijöitä ovat muun muassa Paul Bartel, Mary Woronov, Tara Strohmeier ja Jeffrey Kramer.
Elokuva tunnetaan parhaiten siitä, että siinä on kohtauksia muista elokuvista. Roger Corman tarjosi elokuvantekoa Dantelle, jos hän saisi elokuvan budjetin hyvin alhaiseksi. Dante onnistui haasteessa kirjoittamalla käsikirjoituksen, joka hyötykäytti muissa elokuvissa jo nähtyjä kohtauksia, jotka tulivat uusia kohtauksia halvemmiksi. Vaikka tämä ei ollutkaan harvinaista matalabudjettisille elokuville, Hollywood Boulevard vei tekniikan liiallisuuksiinkenen mukaan?.
Aiheesta muualla

Hollywood Boulevard
Hollywood Boulevard Internet Movie Databasessa (englanniksi)
Georgi Voronoi

Georgi Voronoi
Georgi Feodosjevitš Voronoi (ven. Георгий Феодосьевич Вороной; 28. huhtikuuta (J: 16. huhtikuuta) 1868 Žuravki, Venäjä, nyk. Ukraina – 20. marraskuuta (J: 7. marraskuuta) 1908 Varsova, Puola) oli tunnettu ukrainalaista syntyperää ollut venäläinen matemaatikko. Hän määritteli muun muassa  Voronoin diagrammin.
Voronoi syntyi Pultavan alueella sijaitsevassa Žuravkin kylässä. Vuodesta 1889 lähtien hän opiskeli Pietarin yliopistossa Andrei Markovin johdolla. Maisterintutkinnon Voronoi suoritti 1894. Samana vuonna hänestä tuli  Varsovan yliopiston professori. Siellä hän työskenteli ketjumurtolukujen parissa. Vuonna 1897 hän puolusti menestyksekkäästi väitöskirjaansa, jonka aiheena oli ketjumurtolukualgoritmin yleistys.
Voronoi kuoli vakavaan sairauteen 20. marraskuuta 1908. Hänen oppilaitaan olivat muun muassa Wacław Sierpiński ja Boris Delone .
Georgi Šonin

| Georgi Šonin |
| --- | --- |

Henkilötiedot
Syntynyt: 3. elokuuta 1935  Rovenki, Ukrainan sosialistinen neuvostotasavalta, Neuvostoliitto
Kuollut: 7. huhtikuuta 1997 (61 vuotta)
Ura
Tyyppi:  Avaruuslennolle osallistuja
Valittu avaruuslentäjäksi:  1960
Eläköityminen:  1979
Lennot

Sojuz 6:  Sojuz 6
 
Georgi Šonin (Гео́ргій Степа́нович Шо́нін) 3. elokuuta 1935 Rovenki, Ukrainan sosialistinen neuvostotasavalta, Neuvostoliitto – 7. huhtikuuta 1997) oli ukrainalaissyntyinen neuvostoliittolainen kosmonautti, joka lensi Sojuz 6 -avaruusaluksella. Hänet valittiin kosmonautiksi vuonna 1960. Hän menetti kosmonauttistatuksen vuonna 1979 terveyssyistä.
Šonin toimi sen jälkeen puolustustutkimuslaitoksen johtajana. Hän kuoli sydänkohtaukseen vuonna 1997.
Gran Turismo (pelisarja)

| Gran Turismo |
| --- | --- |
 Gran Turismo logo vuodesta 2013-
Kehittäjä:  Polyphony Digital
Julkaisija:  Sony Computer Entertainment
Suunnittelija:  Kazunori Yamauchi
Lajityyppi:  ajopeli
Ensijulkaisu:  Gran Turismo (1997)
Viimeisin julkaisu:  Gran Turismo 7 (2022)
Aiheesta muualla
Kotisivut
MobyGames
Lisää peliartikkeleitaVideopelien teemasivulla
Gran Turismon logo vuosina 1997–2013.
Gran Turismo on japanilaisen Polyphony Digitalin kehittämä videopelisarja. Sarjan ensimmäinen osa, Gran Turismo, julkaistiin vuonna 1997 PlayStationille. Pelisarja on tunnettu simulaatiotyylisestä pyrkimyksestä realistisuuteen, hyvistä grafiikoistaan ja sadoista lisensoiduista ajoneuvoistaan. Pelisarjan osat ovat olleet PlayStation -konsoleiden myydyimpiä pelejä.
Pelit > Gran Turismo

Gran Turismo julkaistiin 23. joulukuuta 1997 Japanissa (keväällä 1998 muualla) PlayStationille ja siitä tuli konsolin myydyin peli 10,5 miljoonan kappaleen myynnillään. Pelisarjan ominaispiirteet autojen ostamisen ja virittelyn muodossa olivat jo mukana. Pelissä on n. 178 ajoneuvoa ja 11 kilparataa. Pelin tunnusmusiikkina oli Manic Street Preachersin kappale ”Everything Must Go”.
Gran Turismo on päässyt GameSpot-portaalin kaikkien aikojen parhaiden pelien listalle.
Pelit > Gran Turismo 2

Gran Turismo 2 julkaistiin 11. joulukuuta 1999. Ostettavien ajoneuvojen ja kilparatojen määrää oli lisätty: Gran Turismo 2 sisältää n. 650 autoa ja 27 kilparataa.
Pelit > Gran Turismo 3

Gran Turismo 3: A-Spec julkaistiin 28. huhtikuuta 2001 PlayStation 2:lle pian sen julkaisun jälkeen. Gran Turismo 3:ssa on pelattavana vain n. 180 autoa, vähemmän kuin edeltäjässään.
Pelit > Gran Turismo Concept

Gran Turismo Concept julkaistiin 1. tammikuuta 2002.
Pelit > Gran Turismo 4

Gran Turismo 4 (lyhyesti GT4) julkaistiin 28. joulukuuta 2004 PlayStation 2:lle. Eurooppalaisessa versiossa on 721 eri automallia ja 51 kilparataa pelattavana. Ajofysiikka on realistinen ja mukana on monta eri pelimuotoa, kuten kolme 24 tunnin kisaa. Myös grafiikan laatu parani hieman edelliseen osaan nähden.
Moninpeli internetin kautta oli suunnitteilla, mutta se jätettiin kuitenkin pelin teon loppuvaiheessa pois.
Gran Turismo 4 Online Test julkaistiin julkisena betaversiona 5 000:lle japanilaiselle ja eteläkorealaiselle sarjan fanille. Beta-testi oli toiminnassa koemielessä vain kolmen kuukauden ajan kesällä 2006. Testi sisälsi Time Trialien ranking-listan sekä alkeellisen keskustelutoiminnon. Online-pelissä pelaajia oli enimmillään kuusi yhtä aikaa radalla.
Pelit > Gran Turismo HD Concept

Gran Turismo HD Concept julkaistiin 24. joulukuuta 2006.
Pelit > Gran Turismo 5 Prologue

Gran Turismo 5 Prologue (lyhyesti GT5P) on ennakkoversio Gran Turismo 5 -pelistä. Prologue-versio on julkaistu myös kaikista sarjan aiemmista osista. Peli ilmestyi Japanissa 13. joulukuuta 2007 ja Euroopassa 26. maaliskuuta 2008. Tämä ennakkoversio sisältää 72 autoa ja kuusi rataa. Pelin sai ostettua joko Blu-ray-levynä tai PlayStation 3:n Storesta, jolloin peli ladattiin suoraan konsoliin. Ensimmäistä kertaa pelisarjan historiassa moninpeli tapahtui internetin välityksellä jopa 16 pelaajalle ja pelissä on 1080p-teräväpiirtotarkkuus sekä 7.1 -monikanavaääni. Ajoneuvoissa on 200 000 polygonia, mikä tarkoittaa valokuvantarkkaa mallinnusta.
Pelit > Gran Turismo PSP

Gran Turismo PSP julkaistiin 1. lokakuuta 2009.
Pelit > Gran Turismo 5

Gran Turismo 5 (lyhyesti GT5) on pelisarjan viides osa ja se julkaistiin 24. marraskuuta 2010. Peli julkaistiin ainoastaan PlayStation 3:lle. GT5:ssä uutta ovat moninpelimahdollisuus ja aiemmin puuttunut vaurioiden mallintaminen. Pelissä on yli 1000 autoa, 26 sijaintia ja 71 rataa.
Pelissä on Top Gear -ohjelmasta tuttu testirata ja maailman vaarallisin moottorirata Nürburgring Nordschleife sekä monia muita uusia kuvitteellisia tai moottoriurheilussa käytettyjä ratoja. Valikoimassa on myös joitakin aikaisemmissa Gran Turismoissa ajettuja ratoja.
Pelissä on myös ominaisuus tuoda ajoneuvoja pelin PlayStation Portable -versiosta.
Pelit > Gran Turismo 6

Gran Turismo 6 on pelisarjan kuudes osa. Siinä on vähän uutuuksia edeltäjäänsä Gran Turismo 5:een ja ajoneuvojen määrä on yli 1200. Se julkaistiin 6. joulukuuta 2013 PlayStation 3:lle. Pelin traileri julkaistiin 15. toukokuuta 2013.
Pelit > Gran Turismo Sport

Gran Turismo Sport paljastettiin seitsemännen osan nimeksi 20. toukokuuta 2016 julkaisemalla pelin traileri.
Myöhemmin julkaisupäivää on lykättiin vuoteen 2017.
Pelit > Gran Turismo 7

Gran Turismo 7 on vuonna 2022 PlayStation 4:lle ja PlayStation 5:lle julkaistu osa.
Aiheesta muualla

Kuvia tai muita tiedostoja aiheesta Gran Turismo (pelisarja) Wikimedia Commonsissa
Pelisarja MobyGamesissä (englanniksi)
Kotisivut
Gran Turismo kansikuva
George Miksch Sutton

George Miksch Sutton
George Miksch Sutton (16. toukokuuta 1898 Bethany, Nebraska – 7. joulukuuta 1982) oli yhdysvaltalainen lintutieteilijä ja taidemaalari.
George Sutton oli Harry Trumbull Suttonin ja Lola Anna Miksch Suttonin vanhin poika. George kiinnostui linnuista jo pikkupoikana. Vuonna 1915 hän aloitti kirjeenvaihdon Louis Agassiz Fuertesin kanssa ja 1916 matkusti Fuertesin oppiin muutamaksi viikoksi. 1918 hän aloitti työt Carnegie Museumissa Pittsburghissa, ensin munakokoelmien parissa, ja myöhemmin hän työskenteli Walter Edmond Clyde Toddin apulaisena Labradorin ja Pohjois-Kanadan matkoilla. Sutton valmistui Bethany Collegesta Virginiasta vuonna 1923.
Vuonna 1925 Sutton lähti Carnegiesta ja sai Pennsylvanian valtionornitologin viran. Hän kirjoitti ensimmäisen kirjansa An Introduction to the Birds of Pennsylvania (1928). Vuonna 1929 hän erosi virasta ja ryhtyi tekemään väitöskirjaa Cornellin yliopistossa Arthur Allenin ohjauksessa. Cornellissa hänestä tuli lintuosaston kuraattori, ja hän matkusteli laajalti Pohjois-Amerikassa keräämässä näytteitä. Näihin aikoihin hän kirjoitti kaksi kirjaa, Eskimo Year (1934) ja Birds in the Wilderness (1936). Vaikka Sutton olikin Cornellin kirjoissa, hän työskenteli myös Michiganin yliopiston kenttäasemalla ja teki tutkimusta yhdessä Josselyn Van Tynen kanssa Michiganin eläinmuseossa.
Toisessa maailmansodassa Sutton palveli ilmavoimissa ja yleni majuriksi. Hän tutustui kersantti Roger Tory Petersoniin ja luutnantti Franklin McCameyiin, joiden kanssa teki linturetkiä. Sodan jälkeen Suttonille tarjottiin työtä Michiganin yliopistossa, ja hän otti tarjouksen vastaan. Hän kirjoitti ja kuvitti teoksen Mexican Birds: First Impressions (1951). Ajan mittaan hän kuitenkin riitaantui Van Tynen kanssa, ja vuonna 1952 hän sai eläintieteen professorin viran Oklahoman yliopistosta. Samana vuonna hänestä tuli Bethany Collegen kunniatohtori. 1958 Sutton vietti kesän Islannissa ja kirjoitti kirjan Iceland Summer.
Suttonin kirjassa Oklahoma Birds (1967) koottiin yhteen Oklahoman ornitologinen tieto. Hän jäi eläkkeelle 1968 mutta jatkoi silti Stovall Museumin lintuosaston kuraattorina ja emeritusprofessorina. Hän myös jatkoi kirjoittamista, maalaamista ja gradua tekevien opiskelijoiden ohjaamista. Sutton oli arvostettu taiteilija ja maalasi monien julkaisujen kansikuvia. Hän ei yleensä myynyt taulujaan, mutta jos myi, niiden tuotto käytettiin yleishyödyllisiin tarkoituksiin, kuten eläintarhojen ja luonnonhistoriallisten museoiden kohentamiseen.
George Sutton kuoli eturauhassyöpään ja hänen tuhkansa siroteltiin tuuleen Oklahoman Black Mesan alueelle. Vuonna 1983 perustettiin hänen nimeään kantava yksityinen tutkimusasema George M. Sutton Avian Center Bartlesvilleen  Oklahomaan.
Sutton kirjoitti kaikkiaan 13 kirjaa, 18 lajikuvausta ja museojulkaisua, 201 lehtiartikkelia, 12 kirja-arvostelua, neljä muistokirjoitusta, 18 kansantajuista juttua ja kahdeksan esseetä. Lisäksi hän kuvitti ainakin 18 kirjaa.
Linnuista Sutton nimesi kääpiökiitäjän (Tachornis furcata) vuonna 1928.
Franclens

| Franclens |
| --- | --- |
 Génissiat’n pato
 Franclens
 Koordinaatit: 46°02′36″N, 5°49′49″E 
Valtio:  Ranska
Alue:  Auvergne-Rhône-Alpes
Departementti:  Haute-Savoie
Arrondissementti:  Saint-Julien-en-Genevois
Pinta-ala:  
 – Kokonaispinta-ala:  5,4 km²
Väkiluku (2014):  516 
 – Väestötiheys:  96 as./km²
Kunnan numero:  74130
 
 Kunnan kotisivut 
Infobox OKVirheellinen NIMI-arvo: 
Franclens on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Rhônejoen vasemmalla rannalla. Joen vastakkaisella rannalla oleva kunta on Injoux-Génissiat. Kunnat yhdistää jokeen vuonna 1948 rakennettu Génissiat’n pato (Barrage de Génissiat). Pato on 104 metriä korkea. Se oli valmistuttuaan Ranskan suurin vesivoimala sekä sodanjälkeisen jälleenrakennuksen symboli. Voimalaitoksessa on 6 turbiinia.
Aiheesta muualla

Kuvia tai muita tiedostoja aiheesta Franclens Wikimedia Commonsissa
Franck Songo’o

| Henkilötiedot |
| --- | --- | --- |
Syntymäaika: 14. toukokuuta 1987 (ikä 37)
Syntymäpaikka: Yaoundé, Kamerun
Pelipaikka: laitalinkki
Pituus: 178 senttimetriä
Seura
Seura: Real Zaragoza
Pelinumero: 11
Seurat
| Vuodet | Seura | O (M) |
| 2005–2008 2006 2007 2007 2008 2008– | Portsmouth → Bournemouth → Preston North End → Crystal Palace → Sheffield Wednesday Real Zaragoza | 3 (0) 4 (0) 6 (0) 9 (0) 12 (1) 3 (0) |
Maajoukkue
| 2008– | Kamerun | 1 (0) |
 Seurajoukkueuran tilastot kattavat vain kansalliset sarjat, päivitetty 9. marraskuuta 2008.  Maajoukkueuran tilastot päivitetty 9. marraskuuta 2008.
Franck Songo’o (s. 14. toukokuuta 1987 Yaoundé, Kamerun) on kamerunilainen jalkapalloilija, joka edustaa espanjalaista Real Zaragozaa. Hän on pelipaikaltaan laitalinkki. Hänen isänsä on entinen maajoukkuemaalivahti Jacques Songo’o.
Songo’o pelasi espanjalaisen Barcelonan juniorijoukkueissa ennen siirtymistään englantilaisseura Portsmouthiin vuonna 2005. Portsmouthissa hän sai vain vähän peliaikaa, ja suurimman osan ajastaan Englannissa hän vietti lainalla alemmilla sarjatasoilla pelanneissa Bournemouthissa, Preston North Endissä, Crystal Palacessa ja Sheffield Wednesdayssä. Kesällä 2008 Songo’o siirtyi Real Zaragozaan.
Songo’o pelasi nuorten maaotteluita Ranskan väreissä, mutta on sittemmin siirtynyt edustamaan synnyinmaatansa. Elokuussa 2008 hän osallistui Pekingin olympialaisiin, jossa Kamerun yli puolivälieriin. Kamerunin A-maajoukkueessa hän debytoi MM-karsintaottelussa Kap Verdeä vastaan 6. syyskuuta 2008.
Aiheesta muualla

Franck Songo’o Real Zaragozan sivustolla (Arkistoitu – Internet Archive) (espanjaksi)
Heikki Holmås

| Heikki Holmås |
| --- | --- |
 Holmås vuonna 2018.
Norjan kehitysapuministeri
 Stoltenbergin II hallitus 23. maaliskuuta 2012 – 16. lokakuuta 2013  
Edeltäjä:  Erik Solheim
Seuraaja:  Nikolai Astrup
Suurkäräjäedustaja
 Oslon vaalipiiri 2001–2017  
Sosialistisk Ungdomin puheenjohtaja
 1996–1999  
Henkilötiedot
Koko nimi:  Heikki Eidsvoll Holmås
Syntynyt: 28. kesäkuuta 1972 (ikä 52) Voss, Norja
Tiedot
Puolue:  sosialistinen vasemmistopuolue
Heikki Eidsvoll Holmås (s. 28. kesäkuuta 1972 Voss) on norjalainen sosialistisen vasemmistopuolueen poliitikko. Hän istui suurkäräjillä vuosina 2001–2017 ja toimi Norjan kehitysapuministerinä vuosina 2012–2013.
Yksityiselämä

Holmåsin isäpuoli kuoli In Aménasin panttivankikriisissä vuonna 2013.
Aiheesta muualla

Heikki Holmås Norjan suurkäräjien verkkosivuilla (norjaksi)
Kuvia tai muita tiedostoja aiheesta Heikki Holmås Wikimedia Commonsissa
Franck Piccard

| Mitalit> Maa:   Ranska.Miesten alppihiihto. Olympialaiset  | Mitalit> Maa:   Ranska.Miesten alppihiihto. Olympialaiset  | Mitalit> Maa:   Ranska.Miesten alppihiihto. Olympialaiset  | Maa:   Ranska> Miesten alppihiihto. |
| --- | --- | --- | --- |
|  Kultaa | Calgary 1988 | supersuurpujottelu |  |
|  Hopeaa | Albertville 1992 | syöksylasku |  |
|  Pronssia | Calgary 1988 | syöksylasku |  |
| MM-kilpailut  | MM-kilpailut  | MM-kilpailut  |  |
|  Pronssia | Saalbach 1991 | supersuurpujottelu |  |
Franck Piccard (s. 17. syyskuuta 1964) on entinen ranskalainen alppihiihtäjä ja olympiavoittaja.
Piccardin alppihiihtouran kohokohta olivat Calgaryn 1988 olympialaiset, joissa hän voitti kultaa supersuurpujottelussa ja sai pronssia syöksylaskussa. Seuraavissa olympialaisissa, Albertvillessa 1992 Piccard sai hopeaa syöksylaskussa hävittyään Itävallan Patrick Ortliebille vain 0,05 sekuntia.
Ensimmäisen maailmancupin osakilpailuvoittonsa Piccard saavutti vasta olympiavoittonsa jälkeen.
Saavutukset

Olympiakultaa supersuurpujottelussa 1988
Olympiahopeaa syöksylaskussa 1992
Olympiapronssia syöksylaskussa 1988
MM-pronssia supersuurpujottelussa 1991
Miesten supersuurpujottelun olympiavoittajat
1988: Franck Piccard | 1992: Kjetil André Aamodt | 1994: Markus Wasmeier | 1998: Hermann Maier | 2002: Kjetil André Aamodt | 2006: Kjetil André Aamodt | 2010: Aksel Lund Svindal | 2014: Kjetil Jansrud | 2018: Matthias Mayer | 2022: Matthias Mayer
Frithiof Woldemar Göös

Frithiof Woldemar Göös (26. huhtikuuta 1839 Savonlinna – 26. lokakuuta 1901 Pietari) oli suomalainen lennätinvirkamies, runoilija ja kääntäjä.
Göösin vanhemmat olivat kelloseppä David Giös ja Hedvig Elisabet Norring. Hän pääsi ylioppilaaksi 1858 palvellessaan aliupseerina Viipurin ruotuväkipataljoonassa.
Göös meni Venäjän armeijan palvelukseen, osallistui Puolan kapinan kukistamiseen 1863 ja oli luutnanttina Sofian jalkaväkirykmentissä 1864. Hän oli vuodesta 1865 lähtien lennätinvirkamiehenä Venäjällä ja sai kollegiasessorin arvon. Göös julkaisi ruotsin kielellä runoja. Pietarissa asunut Göös kuoli pitkällisen sairauden jälkeen syksyllä 1901.
Göösin veli oli Jyväskylän seminaarin lehtori, valtiopäivämies ja Weilin+Göösin perustajaosakas Karl Gustaf Göös.
Teoksia

Dikter ; af Frithiof Woldemar Göös. Helsingfors 1890
Dikter. Lindeberg, St. Petersburg 1890
Dikter. Andra samlingen. Weilin & Göös, Helsingfors 1894